open-index/open-wikipedia-markdown huggingface dataset:
Arnošt Baláš

**Arnošt BALÁŠ** (**Ernesto Balaŝ**) (naskiĝis la 19-an de junio 1919 - mortis la 25-an de decembro 1994) estis ĉeĥa esperantisto multajn jarojn gvidanto de Esperanto-klubo ĉe la unua maŝinfabriko de Brno.

En la 1950-aj jaroj li ludis en la kluba teatra ensemblo *Verda Masko".

## Verkoj
***Ne destruktiva difektoskopio** (kontribuis Ernesto Balaŝ, -  Wien: Thurnerverl., 1981. - 10 p.)
*** Brno invitas vin** (red.: Ernesto Balaŝ. - Brno: Esperanto-Rondeto ĉe Uzina Klubo, 1957. - 16 - Historia skizo pri Brno)
***Kelkaj vidindaĵoj el Brno - Ĉeĥoslovakio** (kompil. Ernesto Balaŝ. - Brno: Esperanto-rondeto ĉe la entreprena klubo de la unua Brna maŝinfabriko, 1975. - 22 p.)
***Per Esperanto por mondpaco** (vortoj: Ernesto Balaŝ. Muziko: Bohuslav Střítecký. - Brno, 2 folioj)

## Redaktis
* Milda Jakubcová: **Elektitaj versaĵoj** (kompil. Ernesto Balaŝ - Brno: Esperanto-Rondeto ĉe la Entreprena Klubo ROH, 1969. - 5 folioj)

## Fontoj
* Mortanonco pri Arnošt Balaš, kiu informas pri lia forpaso la 25-an de decembro 1994 kaj invitas al sepulto la 9-an de januaro 1995. La antaŭe indikita erara mortodato (13.4.1997) aperis erare en la membrolisto de ĈEA.
* *Bulteno de Esperantistaj Kluboj Praha kaj Brno'', 1/1995, informas pri lia forpaso

## Eksteraj ligiloj 
* [Libroj kaj aliaj dokumentoj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=ernesto+balas&vid=ONB&fn=search) de kaj pri Arnošt Baláš en la Kolekto por Planlingvoj kaj Esperantomuzeo 

Kategorio:Ĉeĥaj esperantistoj
Josef Barvíř

**Josef Barvíř**   (naskiĝis la 19-an de novembro 1879 en Dobřenice apud Hradec Králové - mortis la 29-an de aprilo (laŭ Kamarýt) aŭ 4-an de majo (laŭ Bulteno EK Brno) 1955 en Brno) estis pionira ĉeĥa esperantisto.

Doktoro pri juro. Jam kiel jurista studento li estis junulo daŭre entuziasma kaj daŭre laborema en la Esperanto-movado. Li aktivis kiel protokolisto de la Praga Esperanto-klubo kaj kiam la opozicio kontraŭ Kühnl la 1-an de januaro 1908 rezultigis novan lokan organizaĵon por Prago Bohema Societo Esperantista en Praha (ĉeĥlingve: *Česká společnost esperantistů v Praze*), J. Barvíř fariĝis ĝia sekretario. 

Post la unua mondmilito li transiris al Brno kaj aktive laboris en la loka esperantista klubo.

En 1923 li partoprenis kun Augustin Pitlík en Internacia Konferenco pri la Solvo de la Problemo de Internacia Lingvo por Komerco kaj Trafiko en Venecio (1923-04-2/4), kiu aprobis rezolucion favoran por Esperanto. 

## Tradukoj
*Karel Absolon: "Moravia karsto" (Abismo Macocha kaj grotoj, Brno 1921?)
*Joža Úprka: Ligado de kaptukoj
*Pilgrimo al Sankta Antonio

## Fontoj
*Bulteno de EK Brno, 4/1955, p. 1
*Stanislav Kamarýt: Historio de la Esperanto, movado en Ĉeĥoslovakio.

Kategorio:Ĉeĥaj esperantistoj
Vlastimil Blažek

**Vlastimil BLAŽEK** (naskiĝis 1911 - mortis la 3-an de aprilo 1996) estis honora prezidanto de la Esperanto-klubo en Olomouc (Ĉeĥio), aktivulo dum duona jarcento.

Li eldonis sep numerojn de "Informilo Haná-Jeseníky“  (1946) en Olomouc, kie li grave aktivis. Nome, post la dua mondmilito la renovigita Esperanto-Asocio en ČSR por pliaktivigi agadon de unuopaj regionoj elektis 19 regionajn perantojn. En la regiono de Olomouc estis nomita en ĉi tiun funkcion elprovita aktivulo de Esperanto-klubo en Olomouc Vlastimil Blažek. Li kun entuziasmo ekprenis la novan funkcion. Por pli bona kontakto kun esperantistoj li ekeldonadis informbultenon kun nomo Informilo Haná - Jeseníky. La 15-an de decembro 1946 li kunvokis unuan kunvenon de esperantistoj el regiono Olomouc. Krom tio li plue laboris en funkcio de propaganda referento de Esperanto-klubo en Olomouc direktiĝante speciale al kontakto kun gazetoj. Dum sia funkciado li sukcesis atingi publikigon de 398 komunikoj kaj artikoloj pri Esperanto en tiamaj kvar tagĵurnaloj de Olomouc.

Li ankaŭ kunlaboris kun Josef Řebíček pri la traduko de internaciaj konvencioj pri fervojtrafiko   - ili transdonis la novan tradukon al hungara fervojministerio, kiu tiam tre apogis la penadon je akcepto de Esperanto kiel interkomprenigilo por fervojlaborantoj en la tuta mondo.

Vlastimil Blažek sukcesis eldoni bildkartojn okaze de la 50-a datreveno de Esperanto-arbo kun Esperanto-memorŝtono en parko de Smetana kaj de strato ricevinta la nomon de D-ro L. L. Zamenhof.

Kategorio:Ĉeĥaj esperantistoj
Aleš Berka

**Aleš Berka** (naskiĝis la 12-an de oktobro 1909 en Vsetín - mortis la 5-an de julio 1983 en Vsetín) estis ĉeĥa esperantisto kaj vortaristo.

Inter la militoj li fondis esperantlingvan eldonejon de malmultekostaj libroj en Brno.

Li laboris kiel sekretario de IKUE ĝis 1939, kiam Ĉeĥoslovakion okupaciis la Hitlera Germanujo, kaj estis ankaŭ prezidanto de Klubo de Katolikaj Esperantistoj en Brno, kiu en 1936 organizis en Brno la *18-an Internacian Kongreson de Katolikaj Esperantistoj* (4./9.8.1936)

Li aŭtoris vortarojn ĉeĥa-esperanta kaj esperanta-ĉeĥa kaj legolibron *Interesa legaĵo*.

Post la dua mondmilito li revenis al Vsetín, kie li vivis kiel izola esperantisto, sed ne pasiva. Li sukcesis reeldoni siajn lernilojn kaj eldonadi modestan bultenon Informilo de Vsetín.

## Verkoj verkitaj 
* **Slovník Esperantsko-český** (10.000 slov) (Vortaro Esperanta-ĉeĥa, 10 mil vortoj, Eldonejo de Malkaraj Libroj, 1937. - 74 p.)
* **Slovnik česko-esperantský a esperantsko-český.** (Vortaro ĉeha-Esperanta, Brno, propra eldono, 1936. 184 p.&nbsp;15 x 10. = 3-a libro de EML Brno. - Tisk A. Pražák, Jablonné n. Orlicí)
* **EML. Kalendaro 1938** (Brno, Eldonejo de Malkaraj Libroj, 1938)
* **Konversacia lernolibreto** (Vsetín, 1940, stencilita)
* **Konversacia lernolibro** (Vsetín, stencilita, propra eldono 1949)
* **Interesa legaĵo: internacia legolibro** (Vsetin-Ohrada: ONV, 1967. - 124 p.)
* **Esperanto: lingvo internacia - Esperanto: jazyk mezinárodni** (ONV Vsetín, 1967)

## Verkoj de aliaj aŭtoroj eldonitaj de Berka 
* G. H. N. Zeldenthuis: **Kongresa renkonto.** (Komedieto poŝformata. 2 scenoj. Brno, E. M. L. A. Berka 1936. 8 p.&nbsp;15 x 10.)
* L. L. Zamenhof: **Malgranda legolibro.** (Brno, Eldonejo de Malkaraj Libroj, 1937)
* Paŭlo JU-PIN: **La milito en Ekstrem-Oriento. Psika problemo internacia. Alvoko al sinceraj kaj bonvolemaj homoj** (El franca lingvo trad. René de Lajarté. Brno, E. M. L. - Aleš Berka 1937. 32 p, , 15 x 10.)
* Jan Filip: **Fino de Ia mondo.** (Simbola socia simfonio en tri aktoj. Muziko de D-ro Oldřich Svoboda. Brno, Eldonejo de Malkaraj Libroj - Aleš Berka 1937. 58, (1), [2] p.&nbsp;17,5 x x 12,3. - Presis A. Pražák, Jablonné n. Orl. )

## Eksteraj ligiloj 
[Libroj](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=ales+berka&vid=ONB&fn=search) de kaj pri Aleš Berka en la Kolekto por Planlingvoj kaj Esperantomuzeo 

Kategorio:Ĉeĥaj esperantistoj
Kategorio:Esperanto-vortaristoj
Curd Jürgens

[eta|200px|Curd Jürgens en portreto de [Günter Rittner, 1980.]]
**Curd Gustav Andreas Gottlieb Franz Jürgens** [**kud** **ji**gens], pli konata nur kiel **Curd Jürgens** aŭ **Curd Jurgens**, kiam enlistigita en anglalingvaj filmoj (naskiĝis je la 13-a de decembro 1915, en Munkeno, kaj mortis je la 18-a de junio 1982, en Vieno), estis germana-aŭstra aktoro de germana-franca deveno.

## Vivo 
Curd Jürgens naskiĝis je la 13-a de decembro 1915, en Munkeno. Lia familio transloĝiĝis al Berlino en 1925, kiam li havis dek jarojn. Lian aktoran karieron li komencis en berlina teatro. Jam ekde 1935 li aperis en iuj filmoj, sed dum longa tempo nur en epizodaj roloj. En 1941 li transloĝiĝis al Vieno por labori en la renoma *Burgtheater* kaj en 1945 li gajnis aŭstran civitanecon.

Jürgens famiĝis en 1955 pro la ĉefrolo en *Des Teufels General*, dramo de Carl Zuckmayer. Post tiu ĉi sukceso li tuj fariĝis internacie renoma kinaktoro, kiu tamen neniam plene neglektis la teatran laboron.

Curd Jürgens, kiu ankaŭ elprovis sin kiel aŭtoro kaj reĝisoro, mortis je la 18-a de junio 1982 en Vieno.

## Filmoj 
* *Des Teufels General* (Germanio, 1955)
* *Et Dieu... créa la femme* (Francio, 1956)
* *The Inn of the Sixth Happiness* (Usono, 1958)
* *Me and the Colonel* (Usono, 1958)
* *Schachnovelle* (Germanio, 1960)

Kategorio:Germanaj aktoroj
Gert Fröbe

**Gert FRÖBE** , aŭ realnome: Karl-Gerhart FRÖBER (naskiĝis la 25an de februaro 1913, mortis la 5an de septembro 1988) estis germana aktoro.

Li naskiĝis en Planitz (nuntempe parto de Zwickau). De 1933 ĝis 1935 li laboris kiel sceneja pentristo en Dresdena teatro, kie la aktoro Erich Ponto malkovris lian talenton kaj fariĝis lia unua instruisto pri aktorado.

En la jaro 1937 Gert Fröbe ricevis sian unuan engaĝon en la teatro de Wuppertal, poste li laboris en Frankfurto ĉe Majno, Vieno kaj Munkeno. Kiel filmaktoro li famiĝis en 1949: per rolo en la filmo *Berliner Ballade*. La James Bond-filmo *Goldfinger* famigis lin ankaŭ internacinivele.

Gert Fröbe mortis en 1988 en Munkeno.

## Listo de filmoj 
* *Berliner Ballade* (Germanio, 1949)
* *Les héros sont fatigués* (Francio, 1955)
* *Es geschah am hellichten Tag* (Svislando, 1958)
* *Goldfinger* (Britio, 1964)
* *Those Magnificent Men in their Flying Machines* (Usono, 1965)
* *Paris brûle-t-il ?* (Francio/Usono, 1966)
* *Chitty Chitty Bang Bang* (Britio, 1968)
* *Das Schlangenei* (Germanio/Usono, 1976)

eta|maldekstra|180px|Karikaturo de Gert Fröbe en la rolo de Auric Goldfinger

## Eksteraj ligiloj 
* http://www.prisma-online.de/tv/person.html?pid=gert_froebe  
* http://www.djfl.de/entertainment/stars/g/gert_froebe.html  
* http://www.film-zeit.de/home.php?action=result⊂=person&person_id=8847 

Kategorio:Germanaj aktoroj
Peter Falk

**Peter Michael FALK** (naskiĝis la 16-an de septembro 1927 en Novjorko, mortis la 23-an de junio 2011 en Beverly Hills) estis usona aktoro. Li estas pranepo de Falk Miksa [falk mikŝa], liberala iama hungara ĉefredaktoro de la germanlingva gazeto Pester Lloyd, eldonita en Hungario.

Sian aktoran karieron li komencis en la 1950-aj jaroj, per prezentaĵoj en teatro kaj televido. Mondfamon li gajnis per sia ĉefrolo en la televidserio *Columbo*, kaj kvankam li intertempe en aro da aliaj filmoj aperis, la publiko ligas lian nomon ĉefe kun la personeco de la detektivo *Columbo*.

## Filmaro 
Kategorio:Usonaj aktoroj
Kategorio:Naskiĝintoj la 16-an de septembro
Kategorio:Mortintoj la 23-an de junio
Bernhard Minetti

**Bernhard** (Theodor Henry) **MINETTI** [benhat mineti] (naskiĝis la 26-an de januaro 1905 en Kijlo, mortis la 12-an de oktobro 1998 en Berlino) estis germana aktoro.

Dum sia longa aktora kariero li brilis ĉefe per komplikaj karakteraj roloj. Krom en klasikaj dramoj li ekde la 1950-aj jaroj ofte aperis en verkoj de modernaj dramistoj, ekz. Samuel Beckett, Friedrich Dürrenmatt, Bertolt Brecht kaj Thomas Bernhard kaj en filmoj.

En la jaro 1985 li publikigis siajn memorojn: *Erinnerungen eines Schauspielers*.

Li estas la patro de la geaktoroj Hans-Peter Minetti kaj Jennifer Minetti.

## Listo de filmoj 
* *Berlin - Alexanderplatz* (Germanio, 1931)
* *Der Kaiser von Kalifornien* (Germanio, 1936)
* *Es* (Germanio, 1966)

Kategorio:Germanaj aktoroj
Rex Harrison

[dekstra|325ra|eta|**Rex Harrison** en la 1963 filmo *[Cleopatra*.]]
**Rex HARRISON**, aŭ realnome: **Reginald Carey HARRISON** (naskiĝis la 5-an de marto 1908, mortis la 2-an de junio 1990) estis brita aktoro.

Ekde 1924 li laboris en diversaj britaj teatroj, turneis ankaŭ tra Usono. En la jaro 1929 li unuafoje aperis en filmo. Famon li gajnis per rolo en la filmo *The Citadel* (1938). Ekde 1945 li vivis en Usono.

Unu el liaj plej grandaj sukcesoj estis la rolo de *Profesoro Higgins* en la muzikalo *My Fair Lady*, kiun li unue prezentis en la *Broadway-teatro* kaj poste en la filmigo de George Cukor. En 1965 li gajnis Oskaron por tiu ĉi rolo.

Rex Harrison mortis en 1990 en Novjorko.

## Listo de filmoj 
* *Men are no Gods* (Britio, 1936)
* *The Citadel* (Britio, 1938)
* *Major Barbara* (Britio, 1941)
* *Blithe Spirit* (Britio, 1944)
* ''The Rake's Progress (Britio, 1944)
* *Anna and the King of Siam* (Usono, 1946)
* *The Ghost and Mrs. Muir* (Usono, 1947)
* ''Unfaithful Your's* (Usono, 1948)
* *The Four Poster* (Usono, 1952)
* *King Richard and the Crusaders* (Usono, 1954)
* *Midnight Lace* (Usono, 1960)
* *Cleopatra* (Usono, 1963)
* *My Fair Lady* (Usono, 1964)
* *The Honey Pot* (Usono, 1967)
* *Doctor Doolittle'' (Usono, 1967)

## Eksteraj ligiloj 
* http://www.thegoldenyears.org/harrison.html  Klasikaj Filmoj (1939-1969): Rex HARRISON

Kategorio:Britaj aktoroj
Kategorio:Naskiĝintoj en 1908
Kategorio:Mortintoj en 1990
Kategorio:Naskiĝintoj la 5-an de marto
Kategorio:Mortintoj la 2-an de junio
Lilli Palmer

eta|dekstra|Lilli Palmer
**Lilli PALMER**, aŭ realnome: **Lilli Marie PEISER** (naskiĝis la 24-an de majo 1914, mortis la 27an de januaro 1986) estis germana aktorino.

Naskiĝinte en Posen (nuntempe: Poznan en Pollando), ŝi pasigis sian junaĝon en Berlino, kie ŝi ankaŭ akiris instruadon pri aktorado. En Darmstadt ŝi en 1933 unuafoje aperis sursceneje, sed jam mallonge poste la juddevena aktorino devis fuĝi de la nazioj: unue al Francio kaj poste al Britio, kie ŝi ricevis siajn unuajn filmrolojn.

En 1943 ŝi edziniĝis al la brita aktoro Rex Harrison, kun kiu ŝi du jarojn poste transloĝiĝis al Usono. Ŝi daŭrigis sian karieron en la Broadway-teatro kaj en Hollywood, sed la geedzeco disiĝis kaj ŝi revenis al Germanio en 1954. Kun sia dua edzo Carlos Thompson ŝi vivis ĉefe en Svislando.

Lilli Palmer dediĉis sin ankaŭ al la pentrado, krome ŝi verkis kelkajn romanojn kaj publikigis siajn memoraĵojn *Dicke Lilli – gutes Kind* (1974). Ŝi mortis en 1986 en Losanĝeleso.

## Listo de filmoj
**The First Offence* (Britio, 1933)
**The Secret Agent* (Britio, 1936)
**Body and Soul* (Usono, 1947)
**Hans le Marin* (Francio, 1948)
**Mädchen in Uniform* (Germanio, 1958)

## Eksteraj ligiloj 
*Lilli Palmer en filmportal.de
*  *(recenzo pri la filmo, en kiu ŝi ludas)*

Kategorio:Germanaj aktoroj
Marie Břehová

**Marie BŘEHOVÁ**, fraŭline **Kubáčová** (naskiĝis la 18-an de junio 1935 mortis la 15-an de septembro 2016) estis ĉeĥa esperantistino, kiu esperantigas modernajn ĉeĥajn aŭtorojn.

Ŝi laboris kiel farmacia laborantino en Olomouc. Tie ŝi eklernis Esperanton en 1953. 

Por sia plezuro ŝi komencis esperantigi modernan literaturon, precipe el Bohumil Hrabal (rakontojn *Belnostalgio, Strata lumigado, Morto en familio, Armagedon, Naŭzita distribuilo, Buĉista belulino, Aŭto Škoda 430, La flava birdo, Budeto el frondoj, Kiam la mastro mortas, ploras ankaŭ brutaro, Ruĝa trifolio, La gimnazianino, Ĉiun tagon miraklo, Morto en familio, Dividita loĝejo, La muso ŝtelis al infano suĉbuleton, Severe observitaj trajnoj*), Ota Pavel (*Oni povas vin eĉ mortigi, Karpoj por Wermacht, Longa mejlo, Kiel ni kun paĉjo nutris angilojn, Oraj angiloj, Kunikloj kun saĝaj okuloj, Pumprdentlich, En sveda deĵoro, La plej multekosta en centra Eŭropo, Morto de belaj kapreoloj*), Karel Čapek (*Prujno, La ora tero, Aŭtuno, Praha en neĝo, Pentekosta, Fine de vintro, Papilio dum vintro, La vojo hejmen*), Josef Čapek (*Kiam la vojo estas glita*) kaj Jan Werich (*Fimfárum, Pri la fiŝisto kaj lia edzino, Plenumita sonĝo, Reĝino Trotilo la unua, Nur kiam forfalos la foliaro de la kverko, Pri la fiŝisto kaj lia edzino*). La tradukoj restas arkivitaj en manuskriptoj, nur du rakontoj el Čapek aperis en eksterlandaj gazetoj (Fine de vintro en Vekilo, La vojo hejmen en La Espero el Koreio). 

Kategorio:Ĉeĥaj esperantistoj
Rudolph Valentino

**Rudolph VALENTINO** [rudolf valentino], realnome: '''Rodolfo Alfonso Raffaello Piero Filiberto Guglielmi di Valentina d'Antoguolla'* (naskiĝis la 6-an de majo 1895, mortis la 23-an de aŭgusto 1926) estis italdevena usona aktoro kun franca patrino.

Naskiĝinte en Castellaneta (Italio), li en la jaro 1913 elmigris al Usono, kie li unue vivtenis sin kiel kelnero, figuranto kaj dancisto. En 1917 li ricevis sian unuan malgrandan rolon en filmo. Famon li gajnis per sia rolo en la filmo *The Four Horsemen of the Apocalypse* (la kvar apokalipsaj rajdantoj) en 1921. Baldaŭ li fariĝis mondkonata sekssimbolo, kaj lia frua morto – en 1926 en Novjorko – kaŭzis veran histerion inter liaj faninoj.
Oni taksis, ke lian entombigon ĉeestis 100.000 homoj.

Valentino dufoje edziĝis, en 1919 al la aktorino Jean Acker kaj, du semajnojn post eksedziĝo, en 1923 al Natacha Rambova, dancistino. Ankaŭ de ŝi li eksedziĝis duonan jaron antaŭ sia morto. La edzeco kun Acker, kiu estis lesbanino, kredeble estis pure formala; tamen Valentino devis pro bigamio pasigi tri tagojn en malliberejo, ĉar la leĝaro de Kalifornio preskribis, ke inter eksedziĝo kaj reedziĝo devas pasi unu jaro.

## Listo de filmoj 
* *The Four Horsemen of the Apocalypse* (Usono, 1921)
* *The Sheikh* (Usono, 1921)
* *Moran of the Lady Letty* (Usono, 1922)
* *Blood and Sand* (Usono, 1922)
* *Monsieur Beaucaire* (Usono, 1924)
* *The Eagle* (Usono, 1925)
* *Cobra* (Usono, 1925)
* *The Son of the Sheikh'' (Usono, 1926)

## Vidu ankaŭ 
* Muta kino
* junulara idolo

## Eksteraj ligiloj 
* https://web.archive.org/web/20091027085505/http://geocities.com/~rudyfan/rudy.htm 
* http://imdb.com/name/nm0884388 
* http://www.silentgents.com/PRudy.html  
* http://www.silentgents.com  

Kategorio:Usonaj aktoroj
Kategorio:Mortintoj en 1926
Kategorio:Naskiĝintoj en 1895
Josef Bednář

**Josef Bednář** (naskiĝis la 22-an de januaro 1887 en Orel - mortis la 19-an de aprilo 1966 en Brno) estis ĉeĥa esperantisto. Profesie li estis direktoro kaj posedanto de komerca lernejo en Brno. 

Li preparis 10-lecionan lernolibron de Esperanto kun multaj ilustraĵoj kaj spritaj ludoj, rerakontis esperantlingve aventurojn de barono Münchhausen kaj kompletigis ilin per vortareto por komencantoj. En 1927 la Verda Stacio en Brno elsendis kvar liajn kursojn de Esperanto. En 1929 li fariĝis prezidanto de esperantista klubo en Brno.

## Verkoj
* *Esperanto v 10 hodinách a 500 slovech. Úplná učebnice pro samouky a kursy* (*Esperanto en 10 horoj kaj 500 vortoj. Plena lernolibro por memlernantoj kaj kursoj.* - Brno 1925, 116 p.)
* *Barono Mensogbabilulo kaj liaj plej bonaj aventuroj* (Brno 1926 - libere rakontataj aventuroj de barono Münchhausen).

Kategorio:Ĉeĥaj esperantistoj
Kategorio:Prezidantoj de la Esperantista klubo en Brno
František Buhr

**František BUHR** (naskiĝis la 30-an de aŭgusto 1896 en Prago - mortis la 23-an de decembro 1966 en Prago) estis ĉeĥa esperantisto (ekde 1922), kalkula oficisto.

En 1923 estis en. Prago fondita la unua loka unuiĝo de katolikaj esperantistoj, en 1929 la tutŝtata Ligo de Katoli­kaj Esperantistoj en Čeĥoslovakio kun celo propagandi in­ter katolikoj kaj subteni la movadon por reunuiĝo de la kristanaj eklezioj. En 1932 ĝi havis 190 membrojn. Prezi­danto estis la helpepiskopo en Prago d-ro Antonín Eltsch­kner, la ĉefa gvidanto František Buhr.

En 1929 F. Buhr eldonis kajeron *Kantareto“ kompilitan de Jan Filip. En 1948 aperis pliigita reeldono. En 1930 F. Buhr eldonis ankaŭ ĉeĥlingvan poemaron de Jan Filip „Pomněnky“ (Neforgesuminoj), kiun J. Filip verkis sub pseŭdonomo Václav Vlček.

La asocio de ĉeĥoslovakaj esperantistoj havis skoltan komisionon gvidatan de F. Buhr kaj S. Lešinger. En 1934-02-26 ĉe *Svaz junáků a skautek RČS'' (Asocio de geskoltoj en ĈSR) estis fondita Esperanta fako. Ĝi estis ligita al la eksterlanda fako de la Asocio kaj per estrado de la fako estis komisiita F. Buhr.

Inter 1926-1948 li eldonis ok kajerojn de Tutmonda Interŝanĝa Adresaro (la 1-a n-ro aperis 1926-10-15, la 8-a, la lasta, en aprilo 1948.)

En 1947 li gvidis korespondajn kursojn laŭ ciklostilitaj tekstoj de J. kaj K. Filip.

Kategorio:Ĉeĥaj esperantistoj
Rudolf Burda

eta|maldekstra|250ra|Rudolf Burda kun siaj lernantoj

**Rudolf Burda** (naskiĝis la 9-an de aprilo 1902 en Plzeň - mortis la 11-an de februaro 1968 en Plzeň) estis ĉeĥa esperantisto.

Li laboris en Pilzeno, fariĝis komitatano de EAĈSR kaj kiam la organizo estis en 1952 likvidita fare de komunistoj dum la tiama malvarma milito (la rusa devis esti internacia lingvo de laboristaro), li - por iel kompensi la mankon de organizaĵo kaj de informa agado en Ĉeĥoslovakio - energie eklaboris en Pilzeno por utiligi Esperanton. Lia multobligita inform-organo La Pacdefendanto (59 n-roj, 1952-1956), antaŭulo de la internacia gazeto Paco de MEM, faris netakseblan servon ne nur en la eldonlando. Sendata en la mondon ĝi baldaŭ helpis revivigi per siaj alvokoj, informoj kaj sugestoj la movadojn en USSR kaj en aliaj socialismaj landoj.

R. Burda, oferinte multe da laboro kaj propra mono, organizis helpon de ĉeĥoslovakaj esperantistoj al familioj de arestitaj japanaj pacbatalantoj (1950-1951).

Li estis la unua prezidanto de Mondpaca Esperantista Movado.

Koncentrejano ĝenata de StB.

Kategorio:Ĉeĥaj esperantistoj
Jaromír Canibal

**Jaromír Canibal** (naskiĝis la 19-an de decembro 1947) estas ĉeĥa esperantisto.

Laŭ profesio li estas kuracisto.

En Esperantujo li dediĉas sin al ŝako. Dum certa tempo li estis prezidanto de Esperanta Ŝak-Ligo Internacia (EŜLI) kaj redaktoro de ĝia organo Esperanta Ŝako.

Kun Bernhard Fabet li verkis artikolon **Esperanto kaj ŝako** ("Esperanta Ŝako", 3/1993), en kiu ili priskribis la historion de la faka organizo.

## Eksteraj ligiloj 
* „Eventoj“ n-ro 043 kun la menciita artikolo 

C
František Cabák

**František CABÁK** estas  ĉeĥa esperantisto, inĝeniero.

Li estas aŭtoro de **Komputika vortaro Esperanta-ĉeĥa kaj ĉeĥa-Esperanta**, kiun en 1983 aperigis ĈEA kiel unu el la laborrezultoj de sia Scienc-teĥnika Sekcio, sub kies aŭspicio ĝi estis kompilita. Konsulte partoprenis inĝ. Vladimír Němec, Petr Deák kaj inĝ. Josef Vojáček. La redaktadon de la kajero realigis inĝ. Jan Werner.

En 1981 okazis en Žilina (Slovakio) **Seminario pri Apliko de Esperanto en Scienco kaj Tekniko** (AEST), dediĉita al apliko de komputiloj, kaj post du jaroj aperas la menciata komputika vortaro. Post la kvinlingva hungara komputika terminaro **A vállalatirányítási számítógép-alkalmazás fogalmainak több nyelvü szótára** en la lingvoj hungara, germana, angla, rusa kaj Esperanto, eldonita en 1972, ĝi estas unua provo disvastigi tiun vortaron al pluaj lingvoj. La vortaro do estas traduko en la ĉeĥan lingvon, eĉ kun la referencaj numeroj de unuopaj terminoj, kiuj ebligas trovi ekvivalentojn ankaŭ en la aliaj menciitaj lingvoj. 

La tajpita kajero sur 30 paĝoj prezentas ĉ. 850 terminojn en ambaŭ direktoj (Esperanta-ĉeĥa kaj inverse). Tiuj terminoj respondas al la tiama nivelo de komputiko kaj ankaŭ al la fakto, ke la komputiloj estis grandaj maŝinoj, kiujn posedis entreprenoj - la personaj komputiloj ankoraŭ apartenis al la futuro.

## Verkoj
***Komputika vortaro Esperanta-ĉeĥa kaj ĉeĥa-Esperanta, Slovík počítačové techniky esperantsko-český a česko-esperantský**, eldonis Ĉeĥa Esperanto-Asocio en la jaro 1983, libroserio „Vortaroj“)

C
Jiří František Chaloupecký

**Jiří František CHALOUPECKÝ** (28-a de februaro 1890 en Dolní Počernice – 10-a de aprilo 1922) estis ĉeĥa esperantisto, fondis (1911) Laboristan Unuiĝon Esperantistan en Prago, fakon de socialdemokratia Laborista Akademio, kaj klasbatalan gazeton La Kulturon en 1912. En 1913 li pasis al Ido. Chaloupecký aliĝis al la komunista partio tuj post ĝia fondo. Li estis iniciatinto de la unua Spartakiado de la Federacio de Laboristaj Korpedukaj Unuiĝoj (FDT) en Prago, Na Maninách, en 1921. Kelkloke tie aperigis surskriboj en Ido. Li mortis juna, lia enterigo en aprilo 1922 estis grava komunista manifestacio.

## Eksteraj ligiloj 
* Informo 

Kategorio:Ĉeĥaj esperantistoj
Kategorio:Ĉeĥaj idistoj
Dalibor Chalupa

eta|maldekstra|250ra|Dalibor Chalupa
**Dalibor CHALUPA** (naskiĝis la 27-a de januaro 1900 en Letovice - mortis la 14-an de junio 1983 en Prago) estis ĉeĥa esperantisto, redaktoro de *Verda Stacio*, dramaturgo de Esperanto-operoj; aŭtoro de inaŭgura dramsceno de Verda Stacio en Brno same kiel en Praha. Li estis ankaŭ poeto.

Kiel instruisto li dum kelkaj jaroj instruis, poste transiris al radio-stacio en Brno kaj ankaŭ en tiu laboro li sekvis pedagogiajn celojn. Precipe li sciis transformi gravajn dramojn en radiodramon, en kiuj la aŭskultantoj ne vidas la aktorojn, tamen la voĉoj kaj helpaj sonoj devas sufiĉi por komprenigi la scenojn al la aŭskultantoj. Tiamaniere li prilaboris tridekon da dramoj.

Kun gravaj poetoj Jiří Wolker, Lev Blatný k.a. li fondis literaturan grupon kaj eldonadis monatgazeton *Host* (Gasto).

## Verkoj 
* **Brázda v duši** (Plugosulko en la animo, 1920)
* **Duhové poledníky** (Ĉielarkaj meridianoj, 1927)
* **Promlčené výzvy** (Forsilentigitaj alvokoj, 1940)
* **Štastný nový rok** (Feliĉan Novaj Jaron, 1946)

## Eksteraj ligiloj 
* Mallonga biografio  

## Fontoj 
* Artikolo pri Dalibor Chalupa en la Historio de Ĉeĥa Radio 

Kategorio:Ĉeĥaj esperantistoj
Kategorio:Esperanto-verkistoj
Kategorio:Verda Stacio
Josef Černý

**Josef ČERNÝ** (naskiĝis en 1904, mortis en 1983) estis ĉeĥa esperantisto kaj kuracisto.

Li aktivis inter esperantistoj en Most, estis aŭtoro de  Esperanto-lernolibroj, tradukoj el la ĉeĥa literaturo, granda vortaro, kiuj restis en manuskriptoj.

## Verkoj en manuskripto
***Co je to esperanto?** (Kio estas Esperanto? - lernolibro de Esperanto)
***Pedagogiko**
***Kompleta kurso konversacia**
***Otázky a odpovědi pro kurs A** (Demandoj kaj respondoj por la kurso A)
***Esp. gramatiko**

## Tradukoj
*Eduard Bass: **Klapzubova jedenáctka** (La dekunuo de Klapzuba)
*Josef Nesvadba: **Tarzanova smrt** (La morto de Tarzan)
*Ivan Efremov: **La nebulozo de Andromedo** (kun Zdeněk Pluhař)
*Jan Karafiát: **Broučci** (Lampiroj)
*Markus: **Mušketýři po 5 letech** (Musketeroj post 5 jaroj)
*Karel Čapek: **Krakatit** (Krakatito)
 
Kategorio:Ĉeĥaj esperantistoj
Kategorio:Ĉeĥaj kuracistoj
Josef Chvosta

**Josef CHVOSTA** (naskiĝis la 25-an de septembro 1923 - mortis la 11-an de februaro 1997) estis ĉeĥa esperantisto.

Li laboris en Somera Esperanto-Tendaro en Lančov, tradukis el la ĉeĥa literaturo, en *Juna Amiko* gvidis rubrikon "Klubo de legantoj".

## Verkoj 
* *Nakiko* (Poděbrady 1963-1966)
* *Tekstoj por superaj kursoj - pedagogio* (SET-ano 1977)

## Tradukoj 
* Jaroslav Hašek: *Ekzemplo el la vivo* (*La Suda Stelo,* 3/1958)
* Karel Čapek: *Jura Kazo* (Nica literatura revuo, 3/6, p.&nbsp;232-234)
* Miloslav Švandrlík:* Trovo de Valentin Krocánek* (Starto 5/1975)
* Alois Jirásek: *F. L. Vek* (manuskripto)

## Artikoloj 
* *Reformo de kalendaro* (Scienca Revuo, 1/1966)
* *Speciala metilernejo en Sadska* (Scienca Revuo, 2/1966)
* *Problemoj pri Etruskoj* (Scienca Revuo, 3-4/1966)
* *Amu vian proksimulon* (*Mondano* 1/1967)
* *Historio de latina alfabeto* (Scienca Revuo, 1/1967)
* *Resto de sklaveco* (*Mondano* 3/1967)
* *Komenco de historio* (Scienca Revuo, 3/1967)
* *Ĉu estas mondaneco aktuala?* (*Mondano* 6/1968)
* *Individuo kaj socio* (*Mondano* 5/1968)
* *Problemo de tielnomataj propraj nomoj* (*Monato* 6/1968)
* *Nur centono* (*Mondano* 7/1968)
* *Atestoj pri la ekzisto de Atlantis* (Scienca Revuo, 2/1969)
* *Kontribuo de Ŝumiroj al la homara civilizo* (Scienca revuo, 1/1971
* *Eksterteraj civilizoj sur la tero.* (Scienca Revuo, 4/1971)
* *La dek du monatoj* (Scienca revuo, 3/1975)
* *Ĉu Bohemio, ĉu Ĉeĥio?* (Starto 4-5/1985)
* *Esperanto kaj aliaj proponoj de internacia lingvo* (Starto 4-5/1985)
* *Konversacio 1: Familio kaj Kolektivo* (Starto 1/1986)
* *Konversacio 2: Loĝado* (Starto 2/1986)
* *Konversacio 3: Domaroj* (Starto 3/1986)
* *Konversacio 4: Vojaĝado* (Starto 5/1986)
* *Konversacio 5: Legado* (Starto 6/1986)
* *Konversacio 6: Amuzoj* (Starto 1/1987)
* *Konversacio 7: Manĝado kaj trinkado* (Starto 2/1987)
* *Konversacio 8: Sporto kaj ludoj* (Starto 3/1987)
* *Konversacio 9: Universo* (Starto 4/1987)
* *Konversacio 10: Vetero kaj kalendaro* (Starto 5/1987)
* *Konversacio 11: Instruado, lernado, sciencoj (Starto 6/1987)
* *Konversacio 12: Vestado* (Starto 1/1988)
* *Konversacio 13: Korpo kaj malsanoj* (Starto 2/1988)
* *Konversacio 14: Geografio kaj historio* (Starto 3/1988)
* *Konversacio 15: Laboro kaj tekniko* (Starto 4/1988)
* *Konversacio 16: Naturaj sciencoj* (Starto 5/1988)
* *Konversacio 17: Flaŭro* (Starto 6/1988)
* *Konversacio 18: Faŭno* (Starto 1/1989)
* *Konversacio 19: Filozofio* (Starto 2/1989)
* *Konversacio 20: Internaciaj kontaktoj* (Starto 3/1989)
* *Rememoro pri samideano František Pytloun kaj kontribuo al problemo de „nur: jen, teprv“.* (Starto 5/1989)
* *Problemo de propraj nomoj'' (Starto 5/1990)

## Tradukitaj artikoloj 
* M. Jelínek: ** Modernizado de la instruado pri matematiko.** (Scienca revuo, 3-4/1966)

Chvosta, Josef
Karel Daněk

**Karel DANĚK** (naskiĝis en 1948) estas ĉeĥa esperantisto kaj inĝeniero. Ĝis 1996 li estis teknika redaktoro de *Starto* kaj de *Bulteno* (komuna por Prago kaj Brno). Li kunfondis Esperantan Literaturan Fondaĵon en Brno. Nun li dediĉas sin al alternativa medicino.

Kategorio:Ĉeĥaj esperantistoj
Vladimír Dvořák (esperantisto)

**Vladimír DVOŘÁK** (1960-) estas ĉeĥa esperantisto, inĝeniero pri ekonomio.
Esperantiĝis en 1986, aktivis en Praga Junulara E-Klubo. En 1989-1992 prezidanto de Junulara Sekcio de Ĉeĥa-Esperanto Asocio (Ĉeĥa Esperanto-Junularo), en 1991-1993 vicprezidanto de Ĉeĥa Esperanto-Asocio. En 2003 transloĝiĝis kun la familio el Prago al Písek. En 2011-2016 li estis prezidanto de Ĉeĥa Esperanto-Asocio.

Kun sia edzino Pavla Dvořáková li ĉeforganizis multajn Esperanto-aranĝojn - temas ekz. pri IFEF-Antaŭkongreso en Prago en 1991, Oficiala UK-Antaŭkongreso en Prago 1992 kun seminario pri Komenio, Mezeŭropa Junulara Semajno en Olomouc 1992, Interreligia ASISTI-Seminario en Tábor en 1994, ILEI-konferenco en Tábor en 1996, Renkontiĝo de Esperantistaj Familioj en Pilský Mlýn apud Sedlice en 2006 (vidu http://ref.esperanto.cz), unuaj du Vinaj seminarioj en Suda Moravio en 1989-1990, kleriga seminario pri "Esperanto kaj Interreto" Sabla Printempo en Písek (2006-2011), ĈEA-kongresoj kaj konferencoj en 2012-2016 (Břeclav, Nymburk, Prostějov, Ústí nad Orlicí, Pelhřimov), Antaŭkongresa Ekskurso de UEA en Svitavy en 2016 k.a.). Li meritas precipe pri ekonomia kaj jura stabiligo de la organizo.

Li esperantigis oficialan turisman retejon de la urbo Písek (http://www.icpisek.cz ).

Filino Edita (1994) ankaŭ aktive regas Esperanton.

Kategorio:Ĉeĥaj esperantistoj
Kategorio:Prezidantoj de Ĉeĥa Esperanto-Asocio
Josef Drlík

**Josef DRLÍK** (1909-1983) estis ĉeĥa esperantisto, akademia arĥitekto, prezidanto de EK Praha; fuĝis el vagonaro en Germ. antaŭ sia ekzekuto, ribeligis koncentrejon en 1945 ĝis la veno de la soveta armeo; krude turmentita en komunisma karcero, tie li konatiĝis (en Opava) kun s-ro Tomčík Jar., la posta sekr. de la prezidento Svoboda; post la karcero li eklaboris en Rakovník, sed kun obeata kondiĉo, ke aŭto de lia firmao lin ĉiusemajne transportos Pragon por ĉeesti la EK-kunvenojn!

Kategorio:Ĉeĥaj esperantistoj
Josef Eiselt

**Josef EISELT** [ajzelt] (naskiĝis la ; mortis en 1936) estis ĉeĥa esperantisto kaj gimnazia direktoro.

En juneco li vivis en Bosnio, kiel emerito en Prago. Li tradukis Ĉefeĉ-ŝlosilon al la kroata lingvo kaj estis pioniro de Esperanto en Sarajevo. En 1910 li fondis la klubon *La stelo bosnia,* kies unua prezidanto li estis. Li estis prezidanto de ĈAE de 1920 (fondiĝo) ĝis 1929. Li verkis lernolibron *Esperanto por ĉiu*, 1930.

Kategorio:Ĉeĥaj esperantistoj
Karel Filip

eta|maldekstra|250px|Karel Filip
**Karel FILIP** (naskiĝis la 2-an de decembro 1915 en Přibyslav - mortis la 22-an de januaro 2001) estis katolika sacerdoto, ĉeĥa esperantisto kaj vortaristo.

Kun sia pli aĝa frato Jan li verkis kantaretojn kaj grandajn esperantan-ĉeĥan kaj ĉeĥan-esperantan vortarojn.

## Aŭtorrajtoj de la fratoj Filip 
La plena verkaro de la fratoj Jan kaj Karel Filip estis liberigita sub la permesilo *Krea Komunaĵo Atribuite-Samkondiĉe&nbsp;3.0 Ĉeĥujo*, kion pruvas la . La subskribita deklaro troviĝas en la arkivejo de la Ĉeĥa Esperanto-Asocio.

## Eksteraj ligiloj 
* Ĉeĥaj vortaroj  en Bibliografio de Esperanto-vortaroj kaj terminaroj de Edward Ockey
* [Verkoj de kaj pri Karel Filip](http://search.obvsg.at/primo_library/libweb/action/search.do?dscnt=0&scp.scps=scope%3A(ONB_aleph_esperanto)&tab=onb_sondersammlungen&mode=Basic&vl(freeText0)=karel+filip&vid=ONB&fn=search) en la Kolekto por Planlingvoj kaj Esperantomuzeo 

Kategorio:Ĉeĥaj esperantistoj
Kategorio:Esperanto-vortaristoj
Antonín Eltschkner

[eta|Blazono de episkopo Eltschkner enhavas [verda stelo|verdan stelon el la flago de IKUE.]]
**Antonín ELTSCHKNER** [elĉkner] estis ĉeĥa esperantisto, d-ro pri teologio, episkopo en Prago, titola episkopo de Zefirio. Naskiĝis la 4-an de junio 1880 en Polička, mortis la 22-an de februaro 1961. Esperantisto de 1924. Prez. de Ligo de Katolikaj Esperantistoj en Ĉeĥio. Depost 1925 ano de Esperanta sekcio de l' "Katolika Konsilantaro".

## Eksteraj ligiloj 
* Historio de la katolika E-movado en Ĉeĥio ĝis la jaro 1989
* Rok 1943 - biskup ThDr. Antonín Eltschkner (1880 - 1961) 

Kategorio:Ĉeĥaj esperantistoj
Vladislav Hasala

**Vladislav "Vláďa" HASALA** (naskiĝinta 25. 5.1951 – mortis 25.11.2020) estis ĉeĥa esperantisto, kelnero, kuiristo kaj entreprenisto, eksa komitatano de ĈEA, SAT-ano, motoro de la Esperanto-movado en Strážnice (AEST 1991, 67-a SAT-Kongreso 1994), filatelisto, peranto de Esperanto-gazetaro en Ĉeĥio.

Li estis entuziasma filatelisto kaj gvidis Esperanto-sekcion ĉe Asocio de Ĉeĥaj Filatelistoj kaj iaman sekcion de kolektantoj ĉe Ĉeĥa Esperanto-Asocio. En la fondojaro de ĈEA 1969 li fariĝis estrarano de junulara sekcio, inter la jaroj 1991-1998 li estis estrarano de ĈEA. Ankaŭ lia filino Andrea estas esperantistino, ekde 2019 estraranino de ĈEA.

Kategorio:Ĉeĥaj esperantistoj
Kategorio:Strážnice
Josef Grňa

**Josef GRŇA**  (naskiĝis la 18-an de aprilo 1880 en Všetuly apud Holešov, mortis la 14-an de junio 1919 en Městečko Trnávka) estis ĉeĥa pionira esperantisto, instruisto direktoro de burĝa lernejo en Jevíčko, kunlaboranto de Theodor Čejka.

## Vivo 
Li estis inside mortigita per pafo de krimulo, postlasante edzinon kun du infanetoj.

## Verko 
Li tradukis Esperanten *Rakontojn* de Jakub Arbes. La libro aperinta en 1907 estas la unua aperinta Esperantigo el la ĉeĥa literaturo.

## Referencoj 
* Týdeník Kroměřížska, 5, 1994, č. 35, s. 5
* EdE-G
* Databáze národních autorit NK ČR (Datumbazo de naciaj aŭtoritatuloj de Nacia Biblioteko en Prago)

## Eksteraj ligiloj 
* 

Kategorio:Ĉeĥaj esperantistoj
Kategorio:Murditoj
Milada Hemerková

**Milada HEMERKOVÁ** ( - ) estis ĉeĥa esperantistino, multjara prezidantino de E-klubo Dukla Pardubice, organizantino de multaj konataj internaciaj pacrenkontiĝoj en Pardubice, multjara instruistino de Esperanto en diversaj kursoj, ankaŭ skribaj, ankaŭ por infanoj, ankaŭ en SET Lančov, estraranino de MEM.

Hemerková, Milada
František Heikenwälder

**František HEIKENWÄLDER** (naskiĝis la 5-an de oktobro 1898 en Kunvald -mortis la 11-an de oktobro 1961) estis ĉeĥa-germana esperantisto.

Profesie li estis librotenisto en fabriko. 

En Esperanto-movado li meritiĝis kiel intermilita prezidanto de EK Prostějov kaj redaktoro de ĝia gazeto Ligilo, kiu ekde 1938 aperadis kiel tutlanda asocio organo, tamen ĉiam sub lia redaktado. Li devis eksiĝi en marto 1939, ĉar li fariĝis aŭtomate germana ŝtatano (la redaktadon transprenis Stanislav Kamaryt kaj Antonín Slanina).

Li sciis inventi novajn aranĝojn. La unuaj du jarkolektoj aperadis ciklostilitaj, de post januaro 1932 presitaj. Enestis allogaj ilustraĵoj. La unuopaj numeroj estis 12-paĝaj (formato A4), el tio kvar paĝoj estis literaturaĵo komposita tiel, ke eliginte la du foliojn oni ricevis kajereton kreonta dum la aperjaro belan libreton. La elekto de la literaturaĵoj por tiu celo estis ĉiam tre bona. MEP tiamaniere akiradis librojn por sia Eldonejo. La redaktoro zorgis, ke la gazeto aperadu akurate je la unua de ĉiu monato. "Ligilo“ ne polemikis; ankaŭ tio plaĉis al la abonantoj. Heikenwälder sciis adapti la redaktadon konforme al la linio de la Asocio. 

Por Verda Stacio li esperantigis teatraĵon de František Langer **Grandhotelo Nevada**.

Kategorio:Ĉeĥaj esperantistoj
Jan Hradil

**Jan HRADIL** estis ĉeĥa esperantisto pionira kaj prokuristo en grandkomerco. Li estis la unua prezidanto de Bohema Unio Esperantista, fondita en 1907. 

Hradil, Jan
Vítězslav Eduard Hvězdenský

**Vítězslav Eduard Hvězdenský** ,  (naskiĝis en 1909) estis ĉeĥa kaj esperanta poeto en Vizovice, ekde 1951 vivis en Jugoslavio.

eta|maldekstra|250ra|Steleculo en 1937
Aŭtoro de poezio kaj marŝkantoj, redaktoro de **Aŭroro**, organo de Homar-Gvardio (1945-1948).

## Verkoj esperantlingvaj 
* '''Pro la ĉarma amo, pro la rava paradizo. Poezio de l' eterna amo** - kiel Vlaďa Hvězdenský (Steleculo). - En propra kosto, 1937. - 19 p.
* **Dudekoka oktobro** - kiel Viktoro Edvardo Steleculo. - Praha: "Suno de Libero de Homaro", 1961. - 16 p.
* **Al Sudslavio'* (1964, 88 p.)

### Recenzoj
Pri *Pro la ĉarma amo''

## Verkoj ĉeĥlingvaj 
* **Písně touhy a lásky** (Kantoj de sopiro kaj amo, 1936 )
* **Poznání sebe sama** (Ekkono de si mem)
* **Pozdravy Lidstvu** (Salutoj al la Homaro)
* **Vítězné písně svobodných Čechů a Slováků** (Venkaj kantoj de liberaj ĉeĥoj kaj slovakoj)
* **České prominentní hudebníky, dirigenty, komponisty třetího exilu Západní Evropy a Spojených států severoamerických na pranýř mé milované vlasti ČSR** (Ĉeĥajn gvidajn muzikistojn, dirigentojn, komponistojn de la tria ekzilo de Okcidenta Eŭropo kaj Usono sur pilorion de mia amata patrujo ĈSR!, 1988)
* **Manifest otevřeného listu národnostním šílencům moravských separatistů** (Manifesto de malfermita letero al naciismaj frenezuloj de moraviaj separatistoj, 1988)
* **Pochod moravské národní gardy** (Marŝo de moravia nacia gvardio, 1988, muzikigis Vlastibor Svatopluk Velkomoravský)

SEN VERVA AMO

Sen verva amo vivi ĝoje
mi ne estas kapabla,
nur ekĉagreniĝi milfoje
pro amfeliĉo agrabla.

24. IV. 1937

Hvezdensky, Vitezslav Eduard
Eva Jelínková

**Eva JELÍNKOVÁ** (1953 ? - 1991 ?) estis ĉeĥa esperantistino, talenta tradukintino de Spartako de Jarmila Loukotková. Ŝi tragike pereis (falis sur ŝin fenestra vitro kaj tranĉis ŝian kolon).

Ŝia rakonto **Reveno** estis premiita en Belartaj Konkursoj de UEA kaj aperis en Fonto 26/1982.

Kategorio:Ĉeĥaj esperantistoj
Kategorio:Ĉeĥaj tradukistoj
Kategorio:Mortintoj post falo
Jindřich Ježek

**Jindřich JEŽEK**  (naskiĝis la 12-an de julio 1898 en Lišov - mortis la 21-an de februaro 1951 en Buštěhrad) estis ĉeĥa esperantisto,  majstro kamentubisto, tradukis **Kantojn de Sklavo** de Svatopluk Čech.

Lia profesio ne malebligis al li funde studi fremdajn lingvojn kaj li fariĝis poligloto de nekutima eruditeco. Krom la ĉefaj eŭropaj lingvoj li sciis ankaŭ la araban, persan, hebrean, ciganan. Plie li funde studis ankaŭ problemojn de la ĉeĥa lingvo; kiam li prezentis siatempe funde argumentitan proponon pri reformo de ĉeĥa ortografio subskribitajn per sia nomo kaj profesio, la komitato specialista deklaris, ke temas pri kaŝnomo de fama profesoro. La metilernadon li finis en Plzeň dum la unua mondmilito. Tie li fariĝis esperantisto kaj veninte en 1920 en Prahan, li mirigis ĉiujn samideanojn per flua konversacio kaj riĉega vorttrezoro.

Li multon verkis en Esperanto. Ekzistas kompleta lia traduko de „Kantoj de Sklavo“ de Svatopluk Čech, el kiuj multaj pecoj estis publikigitaj en La Progreso kaj du en Ĉeĥoslovaka antologio. La Progreso publikigis ankaŭ liajn artikolojn pri ĉeĥismoj, vivo de animaloj kaj pri Literatura Mondo. 

Ankaŭ lirikisto li estis. Okaze de lia morto la ĉeĥa revuo Esperantista kondolencis al lia edzino kaj du filoj lasante paroli la poeton en versoj verkitaj „je la tria matene la 19. 12. 1948“:

**Mia skribmaŝino**

Mia fidela kamaradino
mia malnova skribmaŝino, 
kiom jam vin mi turmentis, 
kun vi kompaton ne sentis!

Kion vi ĉian jam skribis, 
kion mi al vi konfidis: 
konton komercan, lernejan taskon, 
ŝuldo-admonon malpaciencan, 
aman leteron, studon sciencan, 
gajan novjaron, ĝojan kristnaskon, 
nomtag-gratulon, tradukon, poemon, 
(kiam mi havis tempon kaj emon) ...  

Ĉu vi ankoraŭ la sanon konservos? 
Kaj kiom jarojn al mi vi servos? 
Kaj kia estos via sorto
post mia morto? 

Kiu vin poste posedos? 
Ĉu vi lin tedos, 
aŭ li vin, 
post mia fin‘?

Erinazzo

## Artikoloj
*Ĉeĥismoj (La Progreso 1924, p. 82 kaj 1926, p. 49, 115)
*Aldono al Vivo de animaloj (La Progreso 1925, p. 107)
*Pri "Literatura Mondo" (La Progreso 1925, p. 103)

## Tradukoj
*Svatopluk Čech: Kantoj de sklavo (La Progreso 1927, p. 60, kaj en Ĉeĥoslovaka antologio) 

Kategorio:Ĉeĥaj esperantistoj
Hugo Jokl

**Hugo JOKL** (naskiĝinta la  en Pacov, Ĉeĥio; mortinta la  en Tábor, Ĉeĥio) estis ĉeĥa-aŭstra esperantisto kaj instruisto pri historio, geografio kaj la ĉeĥa lingvo. Li instruis Esperanton en ĉeĥa gimnazio en Vieno de 1920 ĝis 1938. Krome li estris Boheman Klubon Esperantistan en Vieno kaj raportis en Vienaj ĉeĥaj gazetoj pri Esperanto. Kun Emil Pfeffer li verkis ĉeĥan lernolibron de Esperanto. Dum la milito la estis arestita en nazia koncentrejo, poste li transloĝiĝis al Tábor.

## Fontoj 
Kategorio:Aŭstraj esperantistoj
Kategorio:Ĉeĥaj esperantistoj
Jan Holub

**Jan HOLUB** (naskiĝis la 5-an de januaro 1878 en Kopřivnice - mortis la 17-an de januaro 1951, Kopřivnice) estis ĉeĥa pionira esperantisto, kunlaboris kun Theodor Čejka ĉe lia lernolibro, kiu en 1901 startigis la E-movadon en Ĉeĥio.

Li estis instruisto en Veřovice apud Frenštát pod Radhoštěm, poste en Loučka, Kojatín, Hůrka, Bernartice apud Nový Jičín kaj fine en Kopřivnice.

Li ludis violonon, verkis poemojn kaj ankaŭ sekrete artikolojn pri socialismo en la gazeto „Červánky“ (Matenruĝo) antaŭ la unua mondmilito.

Li devenis el laborista familio kaj volis per Esperanto interkomprenigi laboristojn. Tial li kunlaboris kun Čejka kaj Bilík pri nova lernolibro (1900) kaj en la gazeto „Revuo Internacia“ li prizorgis rubrikon „Bibliografio“, ofte sub pseŭdonomoj. Kun Čejka kaj Krumpholc li veturis la la 2-a UK en Ĝenevo.

Lia patro laboris en vagonfabriko de Kopřivnice, havis multajn infanojn, el kiuj pluraj mortis je tuberkulozo. Jan sola fariĝis studento, nome en proksima Příbor. Li okupiĝis pri filozofio, ne drinkis alkoholaĵojn, nek fumis, kio tiam ŝajnis stranga, eĉ ekstravaganca. Kun sia edzino, fraŭline Khodlová el Plzeň, li ne havis proprajn infanojn, sed adoptis knabon kaj knabinon el fremdaj familioj (al la knabo mortis patrino je tuberkulozo). Ili bone edukis ilin, la knabinon ili bone edzinigis, la knabo ellernis metiojn de buĉisto kaj kelnero. Dum okupacio la adoptita filo laboris en fabriko „Tatra“, post la laboro li studis kaj nelonge antaŭ la morto de Jan Holub akiris titolon de inĝeniero.

## Verkoj 
* **Mezinárodní řeč esperanto** (Internacia lingvo Esperanto, 1900, kun V. Bílík kaj Th. Čejka)
* **Různé myšlenky** (Diversaj ideoj, manuskripto, ĉ. 1900)
* **Z mého života** (El mia vivo, manuskripto, ĉ. 1900)
* **Psychologické poznámky** (Psikologiaj rimarkigoj, 5.2.1900)
* **Rod, číslo kaj sklonba jmen podstatných** (Genro, nombro kaj deklinacio de substantivoj, Bohema esperantisto, 1902, p.&nbsp;3 kaj 12)
* **Přídavná jména** (Adjektivoj, Bohema esperantisto, 1902, p.&nbsp;13-14 kaj 19-20)
* **Ukázka z připravovaného slovníku česko-esperantského**, Bohema esperantisto, 1904, p.&nbsp;123-124)
* **Zájména - ostatní** (Pronomoj - ceteraj, Bohema esperantisto, 1904, p.&nbsp;6-8, 28-30)
* **El Bohemujo kaj Moravujo** (Lingvo Internacia, 1900, 107, 126-127)
* **El Bohemujo kaj Moravujo** (Lingvo Internacia, 1901, 133-134)
* **Bohemaj proverboj** (Lingvo Internacia, 1901, p.&nbsp;152)
* **Bibliografio** (Recenzo pri lernolibro de František Vymazal, Lingvo Internacia, 1902, p.&nbsp;85)

## Fonto 
* Theodor Čejka: **Zemřel Jan Holub** (Mortis Jan Holub, Esperantista 1951, p.&nbsp;88-89)
* Stanislav Kamarýt: **Historio de la Esperanto-movado en Ĉeĥoslovakio**, 1983
 
## Eksteraj ligiloj 
* Portreto de Jan Holub en la retejo de famaj naskiĝintoj en la urbo Kopřivnice 

Kategorio:Ĉeĥaj esperantistoj
Jaroslav Ježek

**Jaroslav JEŽEK** (naskiĝis la 25-an de junio 1906 en Prago - mortis la 1-an de januaro 1942 en Novjorko) estis duonblinda ĉeĥa ĵazmuzika komponisto, pianisto kaj dirigento, kiu krom klasikaj komponaĵoj verkis komponis muzikon por kantoj de la komikaj aktoroj Jiří Voskovec kaj Jan Werich kaj por iliaj filmoj.

Kiel studento li partoprenis E-kurson ĉe Vuk Echtner.

## Literaturo 
* HOLZKNECHT, Václav: *Jaroslav Ježek a Osvobozené divadlo*. Prague: Arsci, 2007. ISBN 978-80-86078-67-0

## Eksteraj ligiloj 
* Biografio, listo de verkoj, sondosieroj, retligiloj  angle

### Sondosieroj 
* Bugatti-Step 

Kategorio:Ĉeĥaj esperantistoj
Kategorio:Ĉeĥa muziko
Kategorio:Ĉeĥaj klasikaj komponistoj
Kategorio:Ĵazkomponistoj
Kategorio:Ĉeĥaj ĵazmuzikistoj
Kategorio:Ĉeĥaj dirigentoj
Kategorio:Ĉeĥaj elmigrintoj kaj ekzilintoj
Kategorio:Naskiĝintoj la 25-an de junio
Kategorio:Mortintoj la 1-an de januaro
Rosa Junck

**Rosa JUNCK** (naskiĝinta **BÍLEK** aŭ **BÍLKOVÁ** la  en Tábor (germane Tabor), tiam Aŭstrio-Hungario, hodiaŭ Ĉeĥio; mortinta la  en Bordighera, Italio) estis  ĉeĥa esperantistino, kantistino-sopranistino, instruistino de lingvoj kaj pionirino de Esperanto-movado en Italio.

Ŝi diplomiĝis ĉe la kantofako de la Praga Konservatorio, en 1871 ŝi ekkantis en la Provizora Teatro en Prago kaj poste en la Teatro en Pilseno. Poste ŝi iris al Innsbruck, kie ŝi edziniĝis kun la violonisto kaj kantisto Junck kaj komencis uzi la nomon Rosa Junck.

Junck loĝis en Italio ekde 1890 kaj estis esperantistino ekde 1897. Ŝi deklamis poemon en la 1-a Universala Kongreso de Esperanto en Boulogne-sur-Mer; laŭ L.L. Zamenhof ŝi estis modelo de Esperanto-prononco kaj "kronita" reĝino de Esperanta deklamo. Ŝi fariĝis vicprezidantino de la grupo en Bordighera, kiun ŝi fondis kun Clarence Bicknell en 1910.

Junck verkis multajn artikolojn en kaj pri Esperanto por italaj kaj Esperantaj gazetoj. Ŝi tradukis *Floro de Pasinto* (1906) kaj *Kverko kaj Floro* (1906), ambaŭ de Edmondo De Amicis kaj prizorgis la italan tradukon de la *Fundamento de Esperanto.*

## Literaturo 
* **1982**: Migliorini, Elio. Pionieri dell’Esperanto in Italia [Esperanto-Pioniroj en Italio]. Roma 1982 (en la itala)

## Notoj 
## Eksteraj ligiloj 
* Libroj  de kaj pri Rosa Junck en la Kolekto por Planlingvoj kaj Esperantomuzeo
* Růžena Bílková/Rosa Junck en la interreta Ĉeĥa muzika leksikono de elstaruloj kaj institucioj  j  (en la ĉeĥa)

Kategorio:Ĉeĥaj esperantistoj
Kategorio:Akademio de Esperanto
František Kavan

**František KAVAN** (naskiĝis la 11-an de majo 1875 en Malšovice -mortis la 25-an de oktobro 1949 en Plzeň) estis ĉeĥa esperantisto.

Kiel tre ŝatata komercisto en Pilzeno, li estis aktiva funkciulo en diversaj komercistaj organizaĵoj, en sia maljunaĝo honorita per la titolo komerc-ĉambra konsilanto. 

Esperantisto li estis de post 1906, kun Xaver Kutílek kaj Jaroš Schwarz persono gvidanta inter esperantistoj en la okcident-bohemia metropolo (Pilzeno), regiona peranto ĝis sia morto. Administranto de la gazeto La Progreso.

Kun Bedřich Tittl kaj I. Gross li fondis en 1918 gazeton „La Progreso“, kiun li gvidis administracie ĝis 1923, kiam la gazeto transloĝiĝis en Prahan. La tiama intereso de fremdlando pri la nova respubliko kaŭzis, ke La Progreso dum lia administrado  havis relative multajn abonantojn en la eksterlando, kaj ankoraŭ pliajn legantojn.

Dum tiuj jaroj estis Kavan ankaŭ ĉefdelegito de UEA. Kiam ankaŭ tiu ĉi funkcio elloĝiĝis el Pilzeno, li estis kelkajn jarojn loka delegito kaj komencis kun Václav Pechoč organizi esperantistojn el la tuta regiono, el kio rezultis ligo de „Okcidentbohemiaj Esperantistoj“, en kiu enestis 8 grupoj de Plzeň kaj kelkaj el okcidenta Bohemio. 

Post la 2-a mondmilito Kavan estis prezidanto de tiu ĉi organizaĵo kaj samtempe akceptis funkcion de regiona peranto; li klopodis fervore starigi perantojn en ĉiuj distriktoj de la regiono.  Kiam oni fine sukcesis kunigi ĉiujn esperantistajn aktivulojn en Plzeň en unusolan grupon de EAČSR, estis Kavan elektita ĝia honora prezidanto kaj laboris seninterrompe ĝis sia forpaso. 

(laŭ Esperantista, 10/1949, p. 80)
 
## Artikoloj de František Kavan
* *Komerco kaj Esperanto* (*La Progreso* 1.-2./1918)
* *Estu Bonvenantaj al ni!* (*La Progreso* 7./1921 - Kongresa numero)

Kategorio:Ĉeĥaj esperantistoj